На основу Решења Привредног суда у Панчеву Ст. бр. 248/2012 од 21.05.2012. године, Решења о банкротству Привредног суда у Панчеву Ст. бр. 248/2012 од 28.10.2016. године, у складу са члановима 131, 132, 133, 135. и 136. Закона о стечају («Службени гласник РС» број 104/09), Националног стандарда број 5 о начину и поступку уновчења имовине стечајног дужника («Службени гласник РС» број 13/2010.) као и Споразума и Пуномоћи коју је стечајни управник добио од Мате Шандора, стечејни управник стечајног дужника:

ДОО ЛИПА у стечају из Дебељаче,улица Бориса Кидрича 1а

**ОГЛАШАВА**

**продају имовине стечајног дужника**

**јавним надметањем**

Најважнију имовину стечајног дужника чини:

|  |  |
| --- | --- |
| 1.   | **ЦЕЛИНА 1 - Објекти, земљиште и опрема** |
|  | Објекти и парцеле | Бр. Кат. парцеле | Бруто површина м2 | Процењена вредност |
| 1. | Зграда дрвне индустрије | КП 1831 | 176 | 2.726.610,00 |
| 2. | Зграда сушаре  | КП 1831 | 131 | 1.405.014,00 |
| 3. | Катастарска парцела | КП 1831 | 719 | 257.050,00 |
| 4. | Породична стамбена зграда | КП 1832/1 | 195 | 929.526,00 |
| 5. | Катастарска парцела | КП.1832/1 | 873 | 312.016,00 |
| 6. | Помоћна зграда  | КП 1832/2 | 63 | 150.154,00 |
| 7. | Катастарска парцела | КП.1832/2 | 608 | 217.366,00 |
| Опрема |
| 8. | Котао на чврсто гориво | 220.000,00 |
| 9.  | Калорифер | 10.000,00 |
| 10. | Цевни транспортер-некомплетан | 50.000,00 |
| 11. | Опрема сушаре - некомплетна | 700.000,00 |
| 12. | Машина за израду паркета-некомплетна | 110.000,00 |
|   | **Процењена вредност целине 1.** | **7.087.736,00** |
|   | **Депозит за целину 1.** | **1.417.547,20** |
|  |  | **Почетна цена** | **3.543.868,00** |
|  | **ЦЕЛИНА 2 - Објекти и земљиште** |
| **2.** | 1. | Зграда за коју није позната намена | КП 1830 | 505 | 4.008.879,00 |
| 2. | Катастарска парцела | КП 1830 | 759 | 271.350,00 |
|  | **Процењена вредност целине 2.** | **4.280.229,00** |
|  | **Депозит за целину 2.** | **856.045,80** |
|  |  | **Почетна цена** | **2.140.114,50** |

Имовина стечајног дужника се продаје по целинама. Детаљна спецификација и битне информације сваке појединачне целине садржани су у продајној документацији.

Почетна цена у поступку јавног надметања износи 50% процењене вредности имовине сваке појединачне целине. Лицитациони корак износи 100.000,00 динара.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације. Цена продајне документације износи **10.000,00 динара.** (профактура се може преузети сваког радног дана у периоду од 10:00 до 12:00 часова у канцеларији стечајног управника на адреси Цара Лазара 15, Панчево, уз претходну најаву или на маил repak.ivan@gmail.com , уплата за откуп продајне документације мора да буде од стране физичког или правног лица на чије име ће гласити понуда;
2. уплате **депозит** у износу од **20% од процењене вредности сваке целине појединачно**, на текући рачун стечајног дужника број **160 – 373270 - 34** код банке Интеса, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је до **19.02.2019. године**). У случају да се као депозит положи првокласна банкарска гаранција, оригинал исте се ради провере мора доставити стечајном управнику лично **најкасније до 12:00 часова 19.02.2019. године.** Гаранција мора имати рок важења до **26.03.2019. године.** У случају да је учесник који предаје пријаву правно лице, стечајном управнику се доставља и **извод из регистрације АПР-а и ОП образац**. У случају да на јавном надметању победи купац који је депозит обезбедио банкарском гаранцијом, исти мора измирити износ депозита у року од **48 сати** од дана завршетка јавног надметања, а пре потписивања купопродајног уговора, након чега ће му бити враћена гаранција;
3. приликом преузимања продајне документације потпишу Изјаву о губитку права на враћање депозита. Изјава о губитку права на враћање депозита је саставни део продајне документације.

Након уплате депозита а најкасније 1 дана пре одржавања јавног надметања, потенцијални купци, ради правовремене евиденције, морају предати образац пријаве за учешће стечајном управнику.

**Јавно надметање** одржаће се дана **26.02.2019. године** у **12:00 часова** на следећој адреси: улица **Цара Лазара бр.15, Панчево**.

**Регистрација учесника** почиње један сат пре почетка јавног надметања а завршава се 10 минута пре почетка јавног надметања, односно у периоду од 11:00 до 11:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 30 дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 12 до 14 часова уз претходну најаву на телефон +381(0)64-229-5432 или маил: repak.ivan@gmail.com

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 3 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 30 дана од дана јавног надметања.

Порези и трошкови се додају на постигнуту купопродајну цену.

Особа за контакт: Иван Репак, стечајни управник +381(0)64-229-5432,

маил: repak.ivan@gmail.com